এক্সপ্রেস ডেস্ক ॥ বাংলাদেশে সোমবার থেকে পবিত্র রমজান শুরু হতে যাচ্ছে। শনিবার দেশের কোথাও রমজানের চাঁদ দেখা যায়নি। জাতীয় মসজিদ বায়তুল মোকাররমে অনুষ্ঠিত জাতীয় চাঁদ দেখা কমিটির বৈঠক শেষে এতথ্য জানানো হয়েছে। ধর্মমন্ত্রী অধ্যক্ষ মতিউর রহমানের সভাপতিত্বে অনুষ্ঠিত জাতীয় চাঁদ দেখা কমিটির বৈঠকে সারাদেশ থেকে চাঁদ দেখা যায়নি মর্মে খবর নিশ্চিত হবার পর কমিটি এ সিদ্ধান্ত ঘোষণা করে। বৈঠকে কমিটির সচিব চৌধুরী মোহাম্মদ বাবুল হাসান, বায়তুল মোকাররম মসজিদের খতিব মাওলানা সালাউদ্দিন ও ইসলামিক ফাউন্ডেশনের ডিজি উপস্থিত ছিলেন। এ হিসেবে রোববার থেকে দেশের সব মসজিদে তারাবীহ শুরু হবে। রোববার রাতে সেহরী খেয়ে সোমবার রোজা শুরু করবেন ধর্মপ্রাণ মুসল্লীরা। পবিত্র রমজান মাস মুসলমানদের কাছে অত্যন্ত গুরুত্বপূর্ণ মাস। রহমত, বরকত ও মাগফেরাতের এই মাসে ...